עוד לא מצאתם את רכיבי החומרה עבור השדרוג המושלם שלכם? כמו בכל שבוע, אנחנו כאן כדי לעזור לסיים את ההתלבטויות.
כונני NVMe במחירים שנותנים תחרות ישירה לרוב כונני ה-SATA הנפוצים ביותר? בבקשה – דגם ה-Scorch של Patriot בנפח 512GB עם מהירויות העברה רציפות של 1,700MBps וביצועים אקראיים של עד 200,000IOPS נמכר ב-67.12 דולר בלבד כולל משלוח לארץ, כלומר 245 שקלים לערך.
כונן NVMe מתקדם עוד יותר מחברת Silicon Power בנפח 512GB, עם מהירויות רציפות של עד 3,200MBps בהתבסס על בקר ה-E12 של חברת Phison, נמכר בעבור 72.22 דולר כולל משלוח – 260 שקלים.
כונן NVMe מדגם MP300 של חברת Corsair עם נפח 512GB זמין במחיר ללא מע"מ בחנות המקוונת של Newegg – בעלות סופית של 296.48 שקלים.
מעוניינים בדגמים מבית יצרניות אחרות? דגם Rocket של חברת Sabrent בנפח 512GB שמבוסס גם הוא על פלטפורמת ה-Phison E12 נמכר בעבור 82.64 דולר (300 שקלים), ודגם S70 של חברת Addlink באותו נפח ובהתבסס על אותו בקר זמין בעבור 81.3 דולר (295 שקלים) לעומת 385 שקלים ומעלה בארץ.
כונן NVMe בנפח 2 טרה-בייט מסדרת 660p המפורסמת של אינטל ירד אף הוא למחיר הנמוך אי-פעם – 243.04 דולר כולל מע"מ ושילוח עד הבית, שהם 870 שקלים ו-43 אגורות לכל ג'יגה-בייט.
מעבד ה-Ryzen 3 1200 מרובע הליבות של AMD יורד לרמת המחיר הנמוכה ביותר שלו: 81.13 דולר כולל משלוח וכולל קירור Wraith Stealth שמגיע יחד איתו – 290 שקלים, אם כי ראוי לזכור שאין כאן ליבה גראפית מובנית ועל כן נדרשת תוספת של כרטיס מסך ייעודי למערכת.
גם דגם ה-Ryzen 3 2200G אשר כן כולל ליבה גראפית מובנית זמין במחיר נמוך מבעבר – 105.79 דולר כולל מע"מ, משלוח וקירור בתוך המארז, שהם 380 שקלים. במידה והמחירים ימשיכו לרדת בעתיד הקרוב יתכן כי נראה גם את הדגם הזה זמין מתחת לרף המע"מ הישראלי, מה שיפחית את מחירו לכ-300 שקלים בלבד – כך ששווה בהחלט להמשיך ולעקוב אחר עמוד המוצר המקוון.
צמד זכרונות DDR4 של Corsair בנפח כולל של 16GB, במהירות בסיס של 2,400MHz ועם תזמוני CL16, נמכר במחיר 82.64 דולר, 300 שקלים.
צמד זכרונות DDR4 של Silicon Power בנפח 16GB ובמהירות בסיס של 2,400MHz זמין במחיר נמוך בצורה חסרת תקדים, 72.58 דולר כולל משלוח, או 260 שקלים לערך. צמד זכרונות 16GB במהירות בסיס של 2,666MHz של אותה החברה בתזמוני CL16 זמין גם הוא במחיר נמוך במיוחד של 73.58 דולר, או 265 שקלים. שווה ביותר.
זכרונות SO-DIMM ניידים כפולים בנפח 16GB (נפח 8GB האחד) מסדרת Viper 4 של Patriot במהירות 2,400MHz ובתזמוני CL16 מוצעים גם הם במחיר דומה של 82.1 דולר – ומודול 16GB בודד במהירות 2,666MHz ובתזמוני CL18 יעלה לכם 80.15 דולר הכל-כולל-הכל, כלומר 290 שקלים לערך.
מודול SO-DIMM יחיד מסדרת Viper Steel של אותה Patriot בנפח 16GB נמכר בעבור 79.31 דולר למהירות 2,666MHz עם תזמוני CL18 – וגרסה במהירות 2,400MHz ובתזמוני CL15 איכותיים תהיה שלכם ב-79.1 דולר.
זוג זכרונות DDR4 בנפח כולל של 32GB מבית Corsair במהירות של 2,666MHz ובתזמוני CL16 נמכרים ב-178.98 דולר כולל מע"מ ומשלוח, שהם 640 שקלים.
זוג זכרונות Viper 4 של Patriot בנפח כולל של 32GB ובמהירות 3,000MHz עם תזמוני CL16 זמינים במחיר 176.67 דולר, או 630 שקלים – וצמד זכרונות באותו נפח במהירות בסיס של 3,200MHz עם תזמוני CL16 יהיו שלכם בעבור 179.29 דולר, או 640 שקלים.
לקינוח, רמקול אלחוטי איכותי ועוצמתי מדגם Oontz Angle 3 Plus של חברת Cambridge Soundworks נמכר במחיר נמוך במיוחד של 33.15 דולר כולל משלוח ארצה – כ-120 שקלים בלבד, לעומת מחיר של 300 שקלים כאן בארץ (עבור דגם עוצמתי פחות).